hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu hu hu hu hu hu hu hu hu hu hu hu hu hu hu hu sk hu sk hu hu hu id hu hu hu hu en hu en hu hu hu hu hu hu hu hu hu hu nl hu hu hu de hu hu hu hu de hu hu hu hu de hu hu hu hu de hu hu en fr hu hu hu hu en hu hu hu en
ARAGÓNIA KÖRUTAZÁS - Romantikus időutazás a reconquista mesevilágába 2022.05.12.-2022.05.17.
2022. október 24. – 29.
Belépőjegyek:        kb. 80 EUR (helyben fizetendő)
Hat nap felfedezésre invitáljuk azon kíváncsiskodókat, akik szeretik a különleges helyek csendes romantikáját. Azokat, akik szívesen utaznak vissza ezer évet, hogy a mór és katolikus királyságok falvai között csatangoljanak vagy váraiban, kastélyaiban aludjanak. Itt a helye mindenkinek, aki szeretné látni a leghíresebb mudejar stílusú emlékeket, megnézné hol kezdte karrierjét Caesar vagy hol alkotott Goya, és persze azoknak, akik saját szemükkel szeretnék látni a Pireneusok legszebb kanyonját és völgyeit, ahol a reconquista kis királyságai (pl. az Aragon is) megszülettek. Az utat Kádas Csaba, a helyszínt jól ismerő történész kollégánk kíséri.
október 24. Budapest – Barcelona – Tarragona – Morella Castellon
Kora reggeli repülés (07.40-10.20) Barcelonába. Aragóniát délnyugatról vesszük majd be, de előbb muszáj egy nagyot sétálunk a tengerparti Tarragonában, a pun és római civilizáció határán épült kikötőben. Pazar római aquaduct és amphiteatrum mellett számtalan középkori emlék között csavargunk majd és megmártjuk a lábunk a Baléár-tengerben (idő függvényében a Ebro-deltájába is bekanyarodunk). Innen nekivágunk a katalán-aragón hegyeknek és alkonyatra Aragónia kapujába, Morella várába érkezünk. Itt alszunk, így esti és hajnali bóklászásra is van mód. Szállás a várban: Hotel Rey Don Jaime
október 25. Morella – Ares del Maestrat – La Iglesuela del Cid – Terüel – Albarracín
Reggeli után az Aragon dombvidék eldugott falvain át (Aresben és La Iglesuelában sétálunk kicsit) jutunk el Terüelbe. E „mindentől” távoli, a mór és keresztény középkor határán emelt város rendkívüli mudejár stílusú épületekkel (UNESCO világörökség) büszkélkedhet. Megkeressük a tornyokat és a rejtett részleteket is. Késő délutánra már Albarracin „itt felejtett” káprázatos mór erődjéhez érkezünk. Mivel az óvárosban alszunk, az este és a pirkadat is a miénk. Szállás Albarracin váránál: Hotel Dona Blanca
október 26. Albarracín – Belchite – Zaragoza
A mór Nagy Fal és a Guadalaviar völgy reggeli „bejárása” után északra, az Ebro folyóig utazunk majd. Útban megtornáztatjuk meg lábaink és kicsit beszélgetünk a spanyol polgárháborúról Belchite szellemvárosában. Délutánra már Aragónia központjába, Zaragozába érünk. Francisco de Goya városában nem hagyhatjuk ki a szebb parkokat, ikonikus épületeket. Természetesen sétálunk Caesaraugusta, római és középkori terein, majd végül Aljaferia mór kastélyába belesünk, ha lehet. Szállásunk a belvárosban lesz. Szállás: Hesperia Zaragoza Centro
október 27. Zaragoza – Huesca – Loarre – Murillo de Gallego – Agüero
Reggeli után irány a piac, majd vár ránk spanyolföld leghatalmasabb barokk katedrálisa, felmászunk az egyik toronyba, hogy a spanyolajkú globuszt madártávlatból vehessük szemügyre. Dél körül továbbállunk észak felé, de megállunk Huesca katedrálisánál. Délutánra Loarre várát és kolostorát megismerve jutunk közelebb Aragónia szívéhez. E páratlanul szép hegyvidék északi, majd déli lejtőin született meg a reconquista sikeres kis királysága a 10. század végén, kicsit tanulunk is erről. Később Murillo de Gallego völgyéhez gurulunk, ahonnan kis kirándulást teszünk a látványos sziklaképződményekhez. A késő délután fényeiben érkezünk a festői Agüero faluhoz, ahol sétálunk és csodáljuk a keselyűk röptét vagy a sziklamászók küzdelmét az elemekkel. Szállás: Hotel Real Posada De Liena
október 28. Murillo de Gallego – Jaca – Perdido-hegycsúcs (Ordesa)
Reggeli után a rejtett San Juan de La Pena ősi kolostorához kanyargunk, de ha idén megtartják Jaca híres középkori fesztiválját, akkor rögtön oda indulunk. Késő délutánra (16.00) az Ordesa Nemzeti Parkba érkezünk (UNESCO világörökség). Itt helyi dzsipekre váltunk és felkapaszkodunk Európa legnagyobb és legmélyebb kanyonja feletti déli gerincre, hogy meg-meg álljunk a legszebb panorámákat kínáló pontokon. Szállás: Edelweiss Hotel
október 29. Ordesa – Aínsa – Barcelona – Budapest
Reggeli után kicsit kirándulunk az Ordesa kanyonban, majd délután Barcelona felé indulunk. Aínsa falucskájában sétálunk egyet. Estére érkezünk a barcelonai repülőtérre, repülés Budapestre (21:10 – 23:45).
Részvételi díj (min. 6 fő):                          394.500 Ft/fő
+ Repülőjegyek (illetékkel):             kb. 75.500 Ft/fő-től
Mely tartalmazza az utazást magyar kísérővel, programot, kétágyas elhelyezést reggelivel a fenti szállásokon.
Nem tartalmazza a napközbeni vagy esti étkezést, a belépőket (kb. 80 EUR/helyben) és a biztosításokat.
ÉRDEKLŐDÖM AZ ÚT IRÁNT
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
Indokína felfedezése, tartalmasan és nyugodtan
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours